BASES ESPECÍFICAS PROCESO SELECTIVO 1 PRAZA DE AUXILIAR DA ADMINISTRACIÓN XERAL E 1 PRAZA DE VIXIANTE DE OBRAS, POR OPOSICIÓN LIBRE, INCLUÍDAS NAS OFERTAS DE EMPREGO DO ANO 2017 E 2019
ADMINISTRACIÓN LOCAL — Municipal — Redondela (Persoal, oposicións, 30/10/2020)

A Xunta de Goberno Local do Concello de Redondela na sesión ordinaria núm.: 23 que tivo lugar o día 21/10/2020, adoptou o seguinte acordo: 1-Aprobar as bases específicas dos procesos selectivos que se convocan para cubrir as seguintes prazas de persoal funcionario incluídas nas Ofertas Públicas de Emprego dos anos 2017 e 2019: -1 praza de Auxiliar de Administración Xeral, encadrada dentro da escala de Administración Xeral, subescala auxiliar, integrada no grupo C, subgrupo C2, polo sistema de oposición libre. -1 praza de Vixiante de Obras, encadrada dentro da escala de Administración Especial, subescala de servizos especiais, clase cometidos especiais, integrada no grupo C, subgrupo C2, polo sistema de oposición libre. Os aspectos xerais non contemplados nas presentes bases e as referencias feitas ás bases xerais entenderanse referidas ás Bases Xerais que regulan a convocatoria de procesos selectivos para cubrir prazas vacantes de persoal funcionario e laboral no Concello de Redondela, que se publicaron no Boletín Oficial da Provincia de Pontevedra (BOPPO) núm.: 50, do 13/03/2015, coas modificacións que se publicaron no BOPPO núm.: 77, do 22/04/2016. As bases xerais refundidas están dispoñibles na páxina web do Concello (http://redondela.gal/gl/empregopublicor). Convócase UNHA praza de persoal funcionario denominada Auxiliar de Administración Xeral, encadrada dentro da escala de Administración Xeral, subescala auxiliar, integrada no grupo C, subgrupo C2 e dotada coas retribucións básicas correspondentes ao seu grupo de titulación e as complementarias asignadas ao posto de traballo ao que se adscriba a praza. Establécese o sistema de oposición libre. Ademais das condicións xerais sinaladas na base 4.ª das bases xerais que regulan a convocatoria dos procesos de selección de persoal do Concello de Redondela que se publicaron no Boletín Oficial da Provincia de Pontevedra (BOPPO), núm.: 50, do 13/03/2015 e polas súas rectificacións que se publicaron no BOPPO núm.: 77, do 22/04/2016, as persoas aspirantes deberán reunir os seguintes requisitos: -Estar en posesión do título de graduado en educación secundaria obligatoria, do graduado escolar, formación profesional de primeiro grao ou equivalente. O prazo para presentar as solicitudes será de 20 días hábiles contados a partir do día seguinte ao da publicación da convocatoria, mediante extracto, no Boletín Oficial do Estado e previa a publicación do texto íntegro das bases e da convocatoria no Boletín Oficial da Provincia de Pontevedra (BOPPO), na sede electrónica e na páxina web do Concello e o extracto no Diario Oficial de Galicia (DOG). A oposición constará dos seguintes exercicios: Consistirá en contestar por escrito a un cuestionario, tipo test, de 40 preguntas con respostas alternativas referidas ás materias contidas no temario da convocatoria durante un período de 60 minutos e determinado polo tribunal inmediatamente antes do inicio deste exercicio. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. Este exercicio cualificarase de cero (0) a dez (10) puntos e será preciso acadar un mínimo de cinco (5) puntos para superalo. O tribunal dispoñerá os medios que estime oportunos para garantir o anonimato das persoas aspirantes na realización do exercicio. Consistirá en expor por escrito dous temas do programa anexo elixidos ao chou durante un máximo de dúas horas. Valoraranse os coñecementos do tema, o nivel de formación xeral e a claridade na exposición. O exercicio será lido polas persoas aspirantes en sesión pública no intre en que determine o tribunal. Este exercicio cualificarase de cero (0) a dez (10) puntos e será preciso acadar un mínimo de cinco (5) puntos para superalo. Consistirá nunha proba de coñecemento práctico a nivel usuario de contorno operativo Windows, manexo de ferramentas de ofimática (LibreOffice) e de utilidades básicas de internet en dito contorno (navegación, correo electrónico, etc.), no tempo que estableza o tribunal. Este exercicio cualificarase de cero (0) a dez (10) puntos e será preciso acadar un mínimo de cinco (5) puntos para superalo. Sobre coñecemento do galego para as persoas aspirantes non exentas. Consistirá en traducir do castelán para o galego, sen axuda de dicionario, nun tempo máximo de trinta minutos, un texto elixido polo tribunal inmediatamente antes do inicio do exercicio. A tradución será lida pola persoa aspirante diante do tribunal. Neste exercicio valorarase a corrección da tradución e a pronuncia da lingua galega. Este exercicio cualificarase como apto/a ou non apto/a.1. A Constitución de 1978. Principios básicos e estrutura. Título preliminar. Dereitos e deberes fundamentais da cidadanía española. A organización do Estado na Constitución.2. As Cortes Xerais: Composición, atribucións, funcionamiento. A elaboración das leis.3. O Poder Xudicial. Principios básicos. A organización xudicial española. O Tribunal Supremo. O Consello Xeral do Poder Xudicial.4. A Administración do Estado. Caracterización Xeral. O Goberno. A administración periférica do Estado. O/a delegado/a do Goberno nas Comunidades Autónomas.5. Estatuto de Autonomía de Galicia. Competencias da comunidade. As competencias da Comunidade Autónoma. O parlamento. A Xunta e o seu/súa Presidente/a. A Administración Autonómica.6. O dereito administrativo e o seu concepto. As fontes do ordenamento xurídico. A Constitución. A lei. Disposicións normativas con rango de lei. Os regulamentos. O costume. Os principios xerais do dereito. A xurisprudencia.7. O acto administrativo: concepto, elementos e clases. Invalidez dos actos administrativos: nulidade e anulabilidade. Os recursos administrativos. Revisión de oficio dos actos administrativos.8. O procedemento administrativo. Fases do procedemento administrativo común. O deber de resolver e notificar. Os expedientes e o seu arquivo.9. O Réxime Local español. A Administración local na Constitución Española. Regulación xurídica actual do réxime local. Entidades que comprende. O municipio e as súas competencias. Servizos mínimos obrigatorios.10. O Goberno municipal. O Pleno da Corporación. O/a Alcalde/sa. A Xunta de Goberno Local. As Comisións Informativas. Outros órganos complementarios e os grupos políticos municipais.11. Réxime de funcionamento dos órganos colexiados locais. Convocatoria e Orde do día. Desenvolvemento das sesións. Actas e Certificacións dos Acordos.12. O Rexistro de documentos: concepto. A presentación de instancias e outros documentos nas oficinas públicas. Práctica de notificacións.13. O cadro de persoal ao servizo do Concello e as relacións de postos de traballo. Aprobación. DEREITOS E DEBERES DO PERSOAL FUNCIONARIO. Clases de persoal. As situacións administrativas dos/as funcionarios/as. Réxime disciplinario. Licenzas e permisos. PREVENCIÓN DE RISCOS LABORAIS: DEREITOS E OBRIGAS.14. O municipio. Concepto e elementos. O termo municipal. A poboación.15. Os bens das entidades locais: clases e réxime xurídico. Os regulamentos e ordenanzas locais. Clases. Procedemento de elaboración, aprobación e vixencia.16. Os contratos administrativos das Entidades Locais. O procedemento de contratación. Características dos contratos de obras, de concesión de obras e de servizos, de xestión de servizos públicos, de subministro e de servizos. Invalidez dos contratos. Recursos en materia de contratos.17. As Facendas locais. Clases de tributos locais. O orzamento xeral dos entes locais: estrutura, elaboración e aprobación.18. A administración electrónica. Principios, réxime xurídico e desenvolvemento.19. A protección de datos no exercicio das funcións públicas. Principios, réxime xurídico e desenvolvemento. Transparencia e acceso á información pública.20. O cidadán como cliente da Administración. O estatuto dos veciños. A atención ao público. A oficina de información e atención á cidadanía. Os aspectos xerais non contemplados nas presentes bases e as referencias feitas ás bases xerais entenderanse referidas ás Bases Xerais que regulan a convocatoria de procesos selectivos para cubrir prazas vacantes de persoal funcionario e laboral no Concello de Redondela, que se publicaron no Boletín Oficial da Provincia de Pontevedra (BOPPO) núm.: 50, do 13/03/2015, coas modificacións que se publicaron no BOPPO núm.: 77, do 22/04/2016. As bases xerais refundidas están dispoñibles na páxina web do Concello (http://redondela.gal/gl/empregopublicor). Convócase UNHA praza de persoal funcionario denominada Vixiante de Obras, encadrada dentro da escala de Administración Especial, subescala de servizos especiais, clase cometidos especiais, integrada no grupo C, subgrupo C2 e dotada coas retribucións básicas correspondentes ao seu grupo de titulación e as complementarias asignadas ao posto de traballo ao que se adscriba a praza. Establécese o sistema de oposición libre. Ademais das condicións xerais sinaladas na base 4.ª das bases xerais que regulan a convocatoria dos procesos de selección de persoal do Concello de Redondela que se publicaron no Boletín Oficial da Provincia de Pontevedra (BOPPO), núm.: 50, do 13/03/2015 e polas súas rectificacións que se publicaron no BOPPO núm.: 77, do 22/04/2016, as persoas aspirantes deberán reunir os seguintes requisitos: a) Estar en posesión do título de graduado en educación secundaria obligatoria, do graduado escolar, formación profesional de primeiro grao ou equivalente. b) Estar en posesión do permiso de conducir clase B, en vigor, e estar disposto/a a conducir vehículos desa categoría do xeito que lle sexa requirido para o desempeño do seu traballo. O prazo para presentar as solicitudes será de 20 días hábiles contados a partir do día seguinte ao da publicación da convocatoria, mediante extracto, no Boletín Oficial do Estado e previa a publicación do texto íntegro das bases e da convocatoria no Boletín Oficial da Provincia de Pontevedra (BOPPO), na sede electrónica e na páxina web do Concello e o extracto no Diario Oficial de Galicia (DOG). A oposición constará dos seguintes exercicios: Consistirá en contestar por escrito a un cuestionario, tipo test, de 40 preguntas con respostas alternativas referidas ás materias contidas no temario da convocatoria durante un período de 60 minutos e determinado polo tribunal inmediatamente antes do inicio deste exercicio. Neste exercicio cada resposta incorrecta penalizará a metade da puntuación de cada pregunta acertada, non puntuándose as non contestadas. Este exercicio cualificarase de cero (0) a dez (10) puntos e será preciso acadar un mínimo de cinco (5) puntos para superalo. O tribunal dispoñerá os medios que estime oportunos para garantir o anonimato das persoas aspirantes na realización do exercicio. Práctico: Consistirá na realización dun ou varios supostos prácticos do contido do programa da convocatoria, sendo a súa función a de avaliar os coñecementos técnicos das persoas aspirantes na área na que haberán de desempeñar a súa actividade profesional. Este exercicio cualificarase de cero (0) a vinte (20) puntos e será preciso acadar un mínimo de dez (10) puntos para superalo. Sobre coñecemento do galego para persoas aspirantes non exentas. Consistirá en traducir do castelán para o galego, sen axuda de dicionario, nun tempo máximo de trinta minutos, un texto elixido polo tribunal inmediatamente antes do inicio do exercicio. A tradución será lida polo/a aspirante diante do tribunal. Neste exercicio valorarase a corrección da tradución e a pronuncia da lingua galega. Este exercicio cualificarase como apto/a ou non apto/a.1. A Constitución de 1978. Principios básicos e estrutura. Título preliminar. Dereitos e deberes fundamentais da cidadanía española. A organización do Estado na Constitución.2. O municipio. Concepto e elementos. O termo municipal. A poboación.3. O Goberno municipal. O Pleno da Corporación. O/a Alcalde/sa. A Xunta de Goberno Local. As Comisións Informativas. Outros órganos complementarios e os grupos políticos municipais.4. O acto administrativo: concepto, elementos e clases. Invalidez dos actos administrativos: nulidade e anulabilidade. Notific ación dos actos administrativos.5. O cadro de persoal ao servizo do Concello. Aprobación. DEREITOS E DEBERES DO PERSOAL FUNCIONARIO. Clases de persoal. Réxime disciplinario. Licenzas e permisos.6. A prevención de riscos laborais no posto de traballo, normas xerais.7. O marco constitucional do urbanismo. As competencias do Estado, das Comunidades Autónomas e dos municipios en materia de ordenación do territorio e urbanismo.8. O territorio do municipio de Redondela. Características poboacionais, socio-económicas e territoriais. O seu desenvolvemento urbanístico e perspectivas de futuro. Os núcleos rurais.9. Principios xerais da ordenación urbanística. O réxime urbanístico da propiedade do solo: Principios xerais e clasificación.10. A normativa galega do solo. Nocións xerais da Lei 2/2016, do 10 de febreiro, do solo de Galicia, do Regulamento da Lei do Solo de Galicia e do Plan Básico Autonómico.11. Réxime do solo urbano, núcleo rural, urbanizable e rústico na lexislación galega.12. Os instrumentos de ordenación territorial na Lei do Solo de Galicia: Planes xerais e planeamento de desenvolvmento. Elaboración e aprobación.13. Intervención na edificación e uso do solo. Licenzas urbanísticas e comunicacións previas. Procedemento de concesión de licenzas e tramitación das comunicacións previas. O deber de conservación e a declaración de ruina.14. A disciplina urbanística na Lei do Solo de Galicia e no Regulamento Urbanístico da Lei do Solo de Galicia. A protección da legalidade urbanística. A inspección urbanística. Actas de inspección.15. Infraccións e sancións. Definición e tipificación. Responsables. Regras para establecer a contía das sancións. O procedemento sancionador.16. O planeamento urbanístico vixente no Concello de Redondela. Criterios xerais.17. Réxime de segregacións e parcelacións no Concello de Redondela en función de cada tipo de solo.18. Tipoloxía das construcións segundo o planeamento de Redondela. Normas de obrigada observancia en relación a vivendas, edificios auxiliares á vivenda, industriais, cercados, rótulos, toldos e marquesinas.19. Condicións das obras en relación ás vías públicas. O deber de conservación e ruina 20. O solo rústico. Réxime, categorías e condicións de uso. O patrimonio cultural. Medidas de protección. REDONDELA, 21 DE OUTUBRO DE 2020. A MELGAR FLAVIA, MARIA TIBISAY GÓMEZ.